Document ID: /roh_data/filtered/fineweb-2-filterrobots_roh.jsonl.gz/57269

Il suveran da San Murezzan ha approvà il credit da 1,5 milliuns francs per planisar ina sanaziun da la halla. Il suveran ha numnadamain approvà cun 717 cunter 620 vuschs in credit da projectaziun. En tut èn 53,3% sa participads a la votaziun.
Resultat
Gia differents projects d'utilisaziun per la halla da chavaltgar han fatg naufragi. Quai duai uss sa midar, cunquai che la vischnanca ha piglià a mauns la planisaziun.
Ils adversaris avevan crititgà differents puncts: Per l'ina dettia projects pli urgents, sco per exempel la chasa da scola Grevas. Per l'autra custia l'entir project memia bler. Sper il credit da projectaziun dad 1,5 milliuns francs èsi previs investiziuns da radund 15,5 milliuns francs.